**Oliver i Percy v HŽ i Munja**

Europska je unija u okviru svoje transportne politike 2013. godine donijela Direktivu o

harmonizaciji cijena željezničkih karata u Europskoj uniji. Ta Direktiva obvezuje države članice

EU na davanje posebnih popusta za studente. Rok za implementaciju Direktive bio je 1. siječnja 2014.

Relevantna odredba Direktive glasi:

*Prilikom kupnje željezničkih karata studenti će ostvarivati popust od barem 25% pune vrijednosti*

*željezničke karte.*

Oliver i Percy državljani su Velike Britanije. Oliver je dodiplomski student na razmjeni na Pravnom fakultetu u Zagrebu. Percy je upisao poslijediplomski specijalistički studij iz europskih integracija, također na Sveučilištu u Zagrebu. U ljeto 2014. odluče se zajedno vlakom proputovati prvo Hrvatsku, pa potom otići i do Grčke.

Željeznički promet unutar Hrvatske obavljaju Hrvatske željeznice, poduzeće u vlasništvu države Hrvatske. No, međunarodni je željeznički promet podijeljen između više pružatelja usluga. Jedna od takvih željezničkih kompanija je i 'Munja', u vlasništvu malih dioničara i s registriranim sjedištem u Njemačkoj.

Kupujući karte na dionici Zagreb – Split, Oliver uspijeva ostvariti popust od 25% cijene željezničke karte, no Percyju HŽ odbija odobriti popust, tvrdeći da postdiplomanti ne ulaze u kategoriju studenata. Pri tome se HŽ poziva na odredbu Uredbe Vlade RH o cijeni željezničkih karata od 1. 7. 2013. po kojoj: «Državljani država članica EU koji imaju status redovnih studenata u Hrvatskoj ostvaruju popust na željeznički i autobusni promet od 25% pune vrijednosti karte».

Na karte za dionicu puta od Slavonskog broda do Skopja, kupljene kod 'Munje' ni Oliver ni Percy ne uspijevaju ostvariti nikakav popust. 'Munja' tvrdi da se Uredba Vlade odnosi samo na željeznički promet unutar Hrvatske, a da se Direktiva EU na njih ne primjenjuje, jer je Hrvatska nije prenijela u svoj interni pravni sustav.

Pitanja:

**a) Može li se Percy pozvati na Direktivu EU kako bi ostvario popust na kartu Zagreb- Split?**

**Što će tvrditi pred sudom da bi ostvario takav tužbeni zahtjev?**

**Koje argumente bi mogle koristiti HŽ?**

**Navedite sudsku praksu koja podupire vaše odgovore.**

**b) Mogu li se Oliver i Percy pred sudom pozvati na direktivu kako bi ostvarili popust na karte za putovanje vlakom od Slavonskog broda do Skopja?**

**Što će tvrditi pred sudom da bi ostvarili takav tužbeni zahtjev?**

**Navedite sudsku praksu koja podupire vaše stajalište.**

**c) Ako Općinski građanski sud u Zagrebu nije siguran što se podrazumijeva pod izrazom student sadržanom u Direktivi, što će napraviti?**